Grb_nik CRNA GORA

SKUPŠTINA OPŠTINE NIKŠIĆ

Broj:01-030-85/1

Nikšić, 28.03.2022. godine

Z A P I S N I K

Sa osme sjednice Skupštine opštine Nikšić, održane 24.03.2022. godine.

Sjednica je održana u sali 1 Skupštine opštine Nikšić i počela je sa radom u 10.20 časova.

Sjednicu je otvorio predsjednik Skupštine opštine Nikšić, Nemanja Vuković.

Prije prelaska na rad, izvršeno je potvrđivanje mandata odbornicima: Nikoli Zirojeviću, Nikoli Goranoviću i Svetlani Tomić.

Predsjednik Skupštine informisao je Skupštinu da je aktom broj 01-030-4/1 od 11.01.2022. godine, aktom broj 01-030-10 od 12.01.2022. godine i aktom broj 01-030-63 od 14.02.2022. godine, obavijestio Opštinsku izbornu komisiju Nikšić, da su Marko Radojević, Janko Milatović i dr Milena Burić, podnijeli ostavke na dužnost odbornika u Skupštini opštine Nikšić, koje su saglasno članu 30 Statuta opštine Nikšić, dostavljene i odbornicima Skupštine opštine, elektronskim putem.

Pojasnio je da je Skupština u obavezi da konstatuje prestanak mandata odbornicima, koji su podnijeli ostavke.

Predsjednik Skupštine je objavio da je podnošenjem izvještaja Opštinske izborne komisije Marku Radojeviću, Janku Milatoviću i dr Mileni Burić prestao mandat odbornika u Skupštini opštine Nikšić, prije isteka vremena na koje su izabrani i potvrđen mandat odbornicima:

-**Nikoli Zirojeviću** sa izborne liste **EVROPSKI TIM ZA NIKŠIĆ!** (DPS-DEMOKRATSKA PARTIJA SOCIJALISTA CRNE GORE, SD - SOCIJALDEMOKRATE CRNE GORE, LPCG - LIBERALNA PARTIJA CRNE GORE, PKS - PATRIOTSKO KOMITSKI SAVEZ).

-**Nikoli Goranoviću** sa izborne liste - **ZA BUDUĆNOST NIKŠIĆA**-DEMOKRATSKI FRONT, Socijalistička narodna partija Crne Gore, Grupa birača Za život Nikšića, Ujedinjena Crna Gora, Radnička partija, Jugoslovenska komunistička partija Crne Gore, Srpska radikalna stranka, Socijalisti Crne Gore, Stranka penzionera, invalida i socijalne pravde Crne Gore i

-**Svetlani Tomić** sa izborne liste **MR MOMO KOPRIVICA** -**MIR JE NAŠA NACIJA** - DEMOKRATE – NE DAMO NIKŠIĆ – DEMOS – PARTIJA PENZIONERA, INVALIDA I RESTITUCIJE-PLENUM 083-ZAOKRUŽI SLOBODU.

Na osnovu evidencione liste, predsjednik Skupštine je konstatovao da, na početku sjednice, prisustvuje 33 odbornika od ukupno 41 odbornika i da postoji kvorum za rad i punovažno odlučivanje.

Sjednici su prisustvovali odbornici: Rajko Albijanić, Nikola Bezmarević, mr Marko Burić, Nemanja Vuković, mr Aleksandra Vujović, Zoran Vukićević, Anica Đurović, Ivan Zečević, Aleksa Kankaraš, Milutin Jovanović, Jadranka Koprivica, Stevan Kilibarda, Milivoje Zarubica, mr Momo Koprivica, dr Nada Krivokapić, Arsenije Lalatović,Tatjana Knežević Perišić, Momčilo Manojlović, Momčilo Mićunović, Sonja Milatović, Ksenija Milović, Vesna Miljanić, mr Boris Muratović, dr Aleksandar Mrvošević, Miodrag-Dragan Nikolić, mr Anđela Peković, Rajko Perović, dr Dejan Perović, Slobodanka Roganović, Tamara Ćalasan, dr Mirko Varajić, Anđela Mijanović, doc.dr Jasmina Nikčević, Dragoljub Ilić, Nikola Zirojević,Svetlana Tomić, Nikola Goranović i Jelena Marković.

Sjednici nijesu prisustvovali odbornici: Nikola Vukotić, dr Ivana Radonić i Miodrag Davidović.

Pored odbornika, sjednici Skupštine su prisustvovali: predsjednik Opštine Marko Kovačević, potpredsjednik Opštine Zoran Tomić, glavna administratorka Biljana Vučurović, v.d direktora Turističke organizacije opštine Nikšić Mitar Barać, direktor Javnog preduzeća Sportski centar Boško Drašković, direktori javnih ustanova: Nikšićkog pozorišta Radinko Krulanović, „Zahumlja“ Miodrag Čizmović, Muzeja i galerija Vesna Todorović, Narodne biblioteke „Njegoš“ Bojana Obradović, koordinator u Dnevnom centru za djecu sa smetnjama u razvoju i osobe sa invaliditetom Miloš Perović, starješine organa lokalne uprave i predstavnici medija.

Po pozivu, nije bilo NVO prijavljenih za učešće na sjednici Skupštine, putem instituta „slobodna stolica“.

Saglasno članu 68 Poslovnika o radu Skupštine opštine Nikšić, prešlo se na usvajanje Zapisnika sa sedme sjednice Skupštine opštine Nikšić, održane 23.12.2021. godine.

Skupština je jednoglasno, sa 33 glasa "za", bez glasova "protiv" i bez "uzdržanih" glasova, usvojila

Z a p i s n i k

sa sedme sjednice Skupštine opštine Nikšić, održane 23.12.2021. godine, bez primjedbi

Predsjednik Skupštine je dao potrebna objašnjenja o predloženom dnevnom redu sjednice Skupštine i pojasnio da je sjednicu Skupštine sazvao u skladu sa članom 58 Poslovnika o radu Skupštine, radi realizacije tema iz Programa rada Skupštine za 2022. godinu predviđenih za razmatranje u I kvartalu i razmatranja pitanja, koje je inicirao predsjednik Opštine, a odnose se na donošenje jednog broja odluka, planova i programa iz oblasti socijalne politike, imovinsko–pravnih odnosa i saobraćaja.

Podsjetio je, da je u pripremi sjednice, održao sjednicu Kolegijuma na kojoj je dogovoren datum održavanja, način rada i dnevni red sjednice Skupštine.

Saglasno Poslovniku prešlo se na utvrđivanje dnevnog reda današnje sjednice Skupštine.

Predsjednik Opštine, aktom br 02-031-1133 od 22.03.2022. godine, dostavio je predlog za izmjenu predloženog dnevnog reda sjednice Skupštine sa obrazloženjem, da se iz dnevnog reda sjednice izostavi tačka 11-Predlog odluke o izmjenama i dopunama Programa privremenih objekata na teritoriji opštine Nikšić.

Skupština je jednoglasno, sa 33 glasa "za", bez glasova "protiv" i bez "uzdržanih" glasova, usvojila predlog predsjednika Opštine da se iz predloženog dnevnog reda sjednice Skupštine izostavi tačka 11- Predlog odluke o izmjenama i dopunama Programa privremenih objekata na teritoriji opštine Nikšić.

Skupština je jednoglasno, sa 33 glasa "za", bez glasova "protiv" i bez "uzdržanih" glasova, utvrdila sljedeći

Dnevni red

1. Izvještaj o radu predsjednika Opštine i radu organa lokalne uprave i službi za 2021.godinu;
2. Predlog odluke o usvajanju Lokalnog plana za unapređenje socijalne inkluzije i razvoj lokalnih socijalnih usluga - servisa za period 2022-2026. godina sa Predlogom Plana;
3. Predlog odluke o usvajanju Lokalnog programa socijalnog stanovanja Opštine Nikšić za 2022. godinu sa Predlogom Programa;
4. Predlog odluke o rješavanju stambenih potreba na osnovu prava na socijalno stanovanje;
5. Predlog odluke o davanju na korišćenje poslovnih prostora u naselju Grudska Mahala Javnoj ustanovi Narodna biblioteka „Njegoš“;
6. Predlog odluke o raspisivanju oglasa za davanje u zakup javnim nadmetanjem poslovnih prostora vlasništvo Opštine Nikšić;
7. Predlog odluke o davanju saglasnosti na Predlog Ugovora o povjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Opštine Nikšić između Opštine Nikšić i DOO „Vodovod i kanalizacija“ Nikšić;
8. Predlog odluke o izmjeni Odluke o regulaciji saobraćaja na teritoriji opštine Nikšić;
9. Predlog odluke o izmjeni Odluke o javnim parkiralištima na teritoriji opštine Nikšić;
10. Predlog odluke o izmjenama i dopunama Odluke o sufinansiranju adaptacije fasada zgrada na teritoriji opštine Nikšić;
11. Predlog odluke o izmjenama i dopunama Odluke o osnivanju Turističke organizacije opštine Nikšić;
12. Program rada i finansijski plan Turističke organizacije opštine Nikšić za 2022. godinu, sa Predlogom odluke o davanju saglasnosti na Program rada i finansijski plan;
13. Izvještaj o radu i finansijski izvještaj Turističke organizacije opštine Nikšić za 2021. godinu, sa Predlogom ocjene i zaključaka;
14. Izvještaj o radu Javnog preduzeća Sportski centar Nikšić za 2021. godinu, sa Predlogom ocjena i zaključaka;
15. Izvještaj o radu i finansijskom poslovanju Javne ustanove Nikšićko pozorište za 2021. godinu, sa Predlogom ocjena i zaključaka;
16. Izvještaj o radu i finansijskom poslovanju Javne ustanove „Zahumlje“ Nikšić za 2021. godinu, sa Predlogom ocjena i zaključaka;
17. Izvještaj o radu i finansijskom poslovanju Javne ustanove Muzeji i galerije Nikšić za 2021. godinu, sa Predlogom ocjena i zaključaka;
18. Izvještaj o radu i finansijskom poslovanju Javne ustanove Narodna biblioteka „Njegoš“ Nikšić za 2021. godinu, sa Predlogom ocjena i zaključaka;
19. Izvještaj o radu i finansijskom poslovanju Javne ustanove Dnevni centar za djecu sa

smetnjama u razvoju i osobe sa invaliditetom Nikšić za 2021. godinu, sa Predlogom ocjena i zaključaka;

1. Izvještaj o realizovanim biznis planovima u 2021. godini;
2. Izbor i imenovanja.

U evidencionoj listi konstatovano je da sjednici prisustvuje 35 odbornika, jer su, u međuvremenu, na sjednicu Skupštine, došle odbornice Tatjana Knežević Perišić i Jelena Marković.

Predsjednik Skupštine podsjetio je da je na sjednici Kolegijuma dogovoreno, da uvodna izlaganja po tački dnevnog reda traju do 20 minuta, da diskusije po Klubu odbornika traju do 15 minuta, da vrijeme predviđeno po klubu može iskoristiti jedan odbornik ili do 3 odbornika po 5 minuta, da se za repliku odbornicima ostavi do tri minuta, da se za završnu riječ predlagača materijala ostavi do 10 minuta.

Istakao je da će se, po već ustaljenoj praksi, glasanje obaviti nakon sprovedene rasprave o svim tačkama dnevnog reda.

Materijal za predloženi dnevni red sjednice, osim tačaka 5, 6, 7, 8, 9, 10, 11 i 12, razmatrao je i prihvatio Savjet za razvoj i zaštitu lokalne samouprave.

Prije prelaska na prvu tačku dnevnog reda, na predlog odbornice Tamare Ćalasan i odbornika mr Borisa Muratovića, predsjednik Skupštine je pozvao prisutne da minutom ćutanja odaju poštu žrtvama NATO bombardovanja i stradalim u ratu u Ukrajini.

I

Izvještaj o radu predsjednika Opštine i radu organa lokalne uprave i službi za 2021.godinu

Predsjednik Skupštine podsjetio je da su nadležna radna tijela Skupštine Odbor za Statut i propise, Odbor za planiranje i uređenje prostora i komunalno-stambenu djelatnost, Odbor za društvene djelatnosti i Odbor za međuopštinsku i međunarodnu saradnju prihvatili Izvještaj o radu predsjednika i predložili Skupštini da isti usvoji.

Odbor za finansije, privredu i razvoj bio je podijeljenog mišljenja (2 člana Odbora su glasala „za“, dok su 2 člana bila „uzdržana“)

Za izvjestioca povodom ove tačke dnevnog reda, bio je određen Marko Perućica, rukovodilac Službe za saradnju, poslove predsjednika i informisanje.

Uvodno izlaganje podnio je Marko Perućica.

U pretresu su učestvovali odbornici: Arsenije Lalatović, Rajko Perović, mr Marko Burić i Jelena Marković.

Arsenije Lalatović, obavijestio je Skupštinu da će Klub odbornika Za budućnost Nikšića( DF, PzP, RP, Za život Nikšića) glasati za Izvještaj jer je koncizan, dobro koncipiran i predstavlja niz hronoloških aktivnosti za 2021.godinu, sa akcentom na period nakon izbora Marka Kovačevića za predsjednika Opštine i novu vlast koja je postala servis u službi svih građana Nikšića.

Rajko Perović, je istakao da će Klub odbornika DPS-a, prilikom glasanja za Izvještaj, biti „uzdržan“, kako bi odbornici Demokratske partije socijalista, na taj način, pokazali kooperativnost i odgovoran odnosa prema svom gradu.

Na pitanje mr Marka Burića - zašto Izvještajem nije obuhvaćen rad Službe za unutrašnju reviziju, odgovor je dao Marko Perućica i istakao da je Odlukom o organizaciji i načinu rada lokalne uprave propisano da Opština ima 16 organa među kojima je i Služba za unutrašnju reviziju, tako da ona nije posebno naglašena u Izvještaju. Pojasnio je da Služba, nažalost, još uvijek, nema rukovodioca, da se očekuje ponovo raspisivanje konkursa i nakon toga imenovanje rukovodioca Službe. Izvještaj je koncizan i u njemu je navedeno samo ono što je najbitnije.

Na pitanje Jelene Marković - zašto predsjednik Opštine nije primio na razgovor bivšu radnicu Opštine koja je, po navodima iz medija, po političkoj osnovi ostala bez posla, odgovor je dao predsjednik Opštine, Marko Kovačević i pojasnio da Služba za saradnju, poslove predsjednika i informisanje, povodom ovog slučaja priprema detaljan odgovor, da je razgovarano sa radnicom i da je utvrđeno da je bila angažovana po ugovoru o djelu, kao i da joj je ponuđeno da na isti način nastavi svoj radni angažman, što je odbila, iz kako je navela, ličnih razloga.

Pravo na repliku koristili su Rajko Perović i Arsenije Lalatović.

Repliku na repliku imali su: Arsenije Lalatović i Rajko Perović.

Proceduralno riječ je zatražio i dobio mr Boris Muratović.

Završnu riječ dao je Marko Perućica.

Prije prelaska na drugu tačku dnevnog reda, Skupština je prihvatila predlog odbornika Zorana Vukićevića da se za drugu, treću i četvrtu tačku dnevnog reda podnese zajedničko uvodno izlaganje, vodi zajednička rasprava, a usvajanje materijala obavi pojedinačno.

II, III i IV

Predlog odluke o usvajanju Lokalnog plana za unapređenje socijalne inkluzije i razvoj lokalnih socijalnih usluga - servisa za period 2022-2026. godina sa Predlogom Plana

Predlog odluke o usvajanju Lokalnog programa socijalnog stanovanja Opštine Nikšić za 2022. godinu sa Predlogom Programa

Predlog odluke o rješavanju stambenih potreba na osnovu prava na socijalno stanovanje

Predsjednik Skupštine podsjetio je da su nadležna radna tijela Skupštine, Odbor za Statut i propise, Odbor za finansije, privredu i razvoj, Odbor za društvene djelatnosti i Savjet za ravnopravnost polova prihvatili Predlog odluke o usvajanju Lokalnog plana sa Predlogom Plana, Predlog odluke o usvajanju Lokalnog programa sa Predlogom Programa i Predlog odluke o rješavanju stambenih potreba na osnovu prava na socijalno stanovanje i predložili Skupštini da iste usvoji.

Za izvjestioca povodom ovih tačaka dnevnog reda, bio je određen Dejan Ivanović, sekretar Sekretarijata za kulturu, sport, mlade i socijalno staranje.

Uvodno izlaganje podnio je Dejan Ivanović.

U ime Kluba odbornika, u pretresu je učestvovao odbornik Zoran Vukićević i obavijestio Skupštinu da će, i pored određenih propusta obrađivača prilikom izrade Lokalnog plana i Programa, a na koje je ukazao u diskusiji, odbornici DPS-a, podržati drugu, treću i četvrtu tačku dnevnog reda.

Završnu riječ dao je Dejan Ivanović.

Prije prelaska na petu tačku dnevnog reda, Skupština je prihvatila predlog predsjednika Skupštine, Nemanje Vukovića da se za petu i šestu, sedmu, osmu i devetu i jedanaestu, dvanaestu i trinaestu tačku dnevnog reda, podnese zajedničko uvodno izlaganje, vodi zajednička rasprava, a usvajanje materijala obavi pojedinačno.

V i VI

Predlog odluke o davanju na korišćenje poslovnih prostora u naselju Grudska Mahala Javnoj ustanovi Narodna biblioteka „Njegoš“

Predlog odluke o raspisivanju oglasa za davanje u zakup javnim nadmetanjem poslovnih prostora vlasništvo Opštine Nikšić

Predsjednik Skupštine podsjetio je da su nadležna radna tijela Skupštine, Odbor za Statut i propise, Odbor za finansije, privredu i razvoj, Odbor za planiranje i uređenje prostora i komunalno-stambenu djelatnost i Odbor za društvene djelatnosti prihvatili Predlog odluke o davanju na korišćenje poslovnih prostora u naselju Grudska Mahala Javnoj ustanovi Narodna biblioteka „Njegoš i predložili Skupštini da isti usvoji.

Predlog odluke o raspisivanju oglasa za davanje u zakup javnim nadmetanjem poslovnih prostora vlasništvo Opštine Nikšić prihvatili su Odbor za Statut i propise, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost i predložili Skupštini da isti usvoji.

Za izvjestioca povodom ove tačke dnevnog reda, bio je određen Radosav Urošević, direktor Direkcije za imovinu.

Uvodno izlaganje podnio je Radosav Urošević.

Pretresa nije bilo.

VII, VIII i IX

Predlog odluke o davanju saglasnosti na Predlog Ugovora o povjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Opštine Nikšić između Opštine Nikšić i DOO „Vodovod i kanalizacija“ Nikšić

Predlog odluke o izmjeni Odluke o regulaciji saobraćaja na teritoriji opštine Nikšić

Predlog odluke o izmjeni Odluke o javnim parkiralištima na teritoriji opštine Nikšić

Predsjednik Skupštine podsjetio je da su nadležna radna tijela Skupštine, Odbor za Statut i propise, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost su prihvatili predloge odluka i predložili Skupštini da iste usvoji.

Za izvjestioca povodom ovih tačaka dnevnog reda, bio je određen Vidak Krtolica, sekretar Sekretarijata za komunalne poslove i saobraćaj.

Uvodno izlaganje podnio je Vidak Krtolica.

Pretresa nije bilo.

X

Predlog odluke o izmjenama i dopunama Odluke o sufinansiranju adaptacije fasada zgrada na teritoriji opštine Nikšić

Predsjednik Skupštine podsjetio je da su nadležna radna tijela Skupštine, Odbor za Statut i propise, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost prihvatili Predlog odluke i predložili Skupštini da isti usvoji.

Za izvjestioca povodom ove tačke dnevnog reda, bio je određen Đorđije Manojlović, sekretar Sekretarijata za uređenje prostora i zaštitu životne sredine.

Uvodno izlaganje podnio je Đorđije Manojlović.

U pretresu su učestvovali odbornici Rajko Perović i Arsenije Lalatović.

Rajko Perović, je obavijestio Skupštinu da će odbornici Demokratske partije socijalista podržati Predlog odluke iz razloga što je to projekat prethodne vlasti i izrazio zadovoljstvo što je lokalna samouprava nastavila sa istim ili sličnim projektima, koji su za dobrobit svih građana Nikšića.

Arsenije Lalatović, je istakao da Klub odbornika Za budućnost Nikšića ( DF, PzP, RP, Za život Nikšića) podržava ovaj Predlog odluke i izrazio očekivanja da će do 2025. godine biti riješen problem fasada zgrada i ravnih krovova i da će naš grad dobiti izgled kakav zaslužuje.

Završnu riječ je dao Đorđije Manojlović.

XI, XII i XIII

Predlog odluke o izmjenama i dopunama Odluke o osnivanju Turističke organizacije opštine Nikšić

Program rada i finansijski plan Turističke organizacije opštine Nikšić za 2022. godinu, sa Predlogom odluke o davanju saglasnosti na Program rada i finansijski plan

Izvještaj o radu i finansijski izvještaj Turističke organizacije opštine Nikšić za 2021. godinu, sa Predlogom ocjene i zaključaka

Predsjednik Skupštine podsjetio je da su nadležna radna tijela Skupštine, Odbor za Statut i propise i Odbor za finansije, privredu i razvoj, prihvatili Predlog odluke, Program rada i finansijski plan sa Predlogom odluke o davanju saglasnosti na Program rada i finansijski plan.

Odbor za finansije, privredu i razvoj prihvatio je Izvještaj o radu i finansijski izvještaj Turističke organizacije opštine Nikšić za 2021. godinu, sa Predlogom ocjene i zaključaka

i predložio Skupštini da isti usvoji.

Za izvjestioca povodom ove tačke dnevnog reda bio je određen Mitar Barać, v.d direktora Turističke organizacije.

Uvodno izlaganje podnio je Mitar Barać.

U pretresu su učestvovali odbornici Sonja Milatović i mr Boris Muratović.

Završnu riječ dao je Mitar Barać.

U skladu sa članom 83 Poslovnika o radu Skupštine opštine Nikšić, predsjednik Skupštine odredio je pauzu u 13.05 časova i zakazao nastavak sjednice za 13.25 časova.

Skupština je nastavila sa radom u 13.50 časova.

XIV

Izvještaj o radu Javnog preduzeća Sportski centar Nikšić za 2021. godinu, sa Predlogom ocjena i zaključaka

Predsjednik Skupštine podsjetio je da su nadležna radna tijela Skupštine, Odbor za finansije, privredu i razvoj i Odbor za društvene djelatnosti prihvatili Izvještaj o radu, sa Predlogom ocjena i zaključaka i predložili Skupštini da isti usvoji.

Za izvjestioca povodom ove tačke dnevnog reda, bio je određen Boško Drašković, direktor Javnog preduzeća Sportski centar

Uvodno izlaganje podnio je Boško Drašković.

U pretresu je učestvovao odbornik Nikola Bezmarević.

Završnu riječ dao je Boško Drašković.

XV

Izvještaj o radu i finansijskom poslovanju Javne ustanove Nikšićko pozorište za 2021. godinu, sa Predlogom ocjena i zaključaka

Predsjednik Skupštine podsjetio je da su nadležna radna tijela Skupštine, Odbor za finansije, privredu i razvoj i Odbor za društvene djelatnosti prihvatili Izvještaj o radu i finansijskom poslovanju, sa Predlogom ocjena i zaključaka i predložili Skupštini da isti usvoji.

Za izvjestioca povodom ove tačke dnevnog reda, bio je određen Radinko Krulanović, direktor JU Nikšićko pozorište.

Uvodno izlaganje podnio je Radinko Krulanović.

U pretresu su učestvovale odbornice Slobodanka Roganović i Tatjana Knežević Perišić.

U ime Kluba odbornika, Slobodanka Roganović je obavijestila Skupštinu da će odbornici Demokratske partije socijalista podržati Izvještaj jer je objektivan i na kvalitetan način urađen, uz čestitke menadžmentu i svim zaposlenim u Ustanovi na dosadašnjem uspješnom radu.

Tatjana Knežević Perišić, nezavisna odbornica, u okviru diskusije, naglasila je da, zbog odnosa prema dvjema odbornicama Skupštine opštine koje nijesu mogle da uđu u zgradu Nikšićkog pozorišta prilikom gostovanja Matije Bečkovića, iz ličnog revolta, glasaće protiv svih odluka i izvještaja, koji su na dnevnom redu današnje sjednice Skupštine.

Komentar na diskusiju Tatjane Knežević Perišić dao je Nemanja Vuković, predsjednik Skupštine.

Završnu riječ je dao Radinko Krulanović.

XVI

Izvještaj o radu i finansijskom poslovanju Javne ustanove „Zahumlje“ Nikšić za 2021. godinu, sa Predlogom ocjena i zaključaka

Predsjednik Skupštine podsjetio je da su nadležna radna tijela Skupštine, Odbor za finansije, privredu i razvoj i Odbor za društvene djelatnosti dostavili izvještaj.

Odbor za finansije, privredu i razvoj bio je podijeljenog mišljenja (dva člana Odbora su glasala „za“ Izvještaj o radu i finansijskom poslovanju sa Predlogom ocjena i zaključaka, dok su dva člana Odbora bila „uzdržana“)

Odbor za društvene djelatnosti je prihvatio Izvještaj o radu i finansijskom poslovanju sa Predlogom ocjena i zaključaka i predložio Skupštini da isti usvoji.

Za izvjestioca povodom ove tačke dnevnog reda, bio je određen Miodrag Čizmović, direktor Javne ustanove „Zahumlje“.

Uvodno izlaganje podnio je Miodrag Čizmović.

U ime Kluba odbornika, u pretresu je učestvovala odbornica doc.dr Jasmina Nikčević i istakla da se odbornici Demokratske partije socijalista neće negativno odnijeti prema Izvještaju, jer je isti metodoliški izvanredno postavljen i sadrži detaljno razrađene sve segmente i aktivnosti „Zahumlja“ u prethodnoj godini.

Završnu riječ dao je Miodrag Čizmović.

XVII

Izvještaj o radu i finansijskom poslovanju Javne ustanove Muzeji i galerije Nikšić za 2021. godinu, sa Predlogom ocjena i zaključaka

Predsjednik Skupštine podsjetio je da su nadležna radna tijela Skupštine, Odbor za finansije, privredu i razvoj i Odbor za društvene djelatnosti prihvatili Izvještaj o radu i finansijskom poslovanju sa Predlogom ocjena i zaključaka i predložili Skupštini da isti usvoji.

Za izvjestioca povodom ove tačke dnevnog reda, bila je određena Vesna Todorović, direktorica Javne ustanove Muzeji i galerije.

Uvodno izlaganje podnijela je Vesna Todorović.

U ime Kluba odbornika, u pretresu je učestvovala odbornica doc.dr Jasmina Nikčević i naglasila da odbornici Demokratske partije socijalista, neće glasati protiv Izvještaja o radu JU Muzeji i galerije iz sličnih razloga koje je iznijela prilikom diskusije za prethodnu tačku dnevnog reda.

Završnu riječ dala je Vesna Todorović.

XVIII

Izvještaj o radu i finansijskom poslovanju Javne ustanove Narodna biblioteka „Njegoš“ Nikšić za 2021. godinu, sa Predlogom ocjena i zaključaka

Predsjednik Skupštine podsjetio je da su nadležna radna tijela Skupštine, Odbor za finansije, privredu i razvoj i Odbor za društvene djelatnosti prihvatili Izvještaj o radu i finansijskom poslovanju sa Predlogom ocjena i zaključaka i predložili Skupštini da isti usvoji.

Za izvjestioca povodom ove tačke dnevnog reda, bila je određena Bojana Obradović, direktorica Javne ustanove Narodna biblioteka „Njegoš“.

Uvodno izlaganje podnijela je Bojana Obradović.

U ime Kluba odbornika, u pretresu je učestvovao odbornik mr Boris Muratović i informisao Skupštinu da će odbornici Demokratske partije socijalista podržati Izvještaj o radu Narodna biblioteka „Njegoš za 2021.godinu, jer smatraju da je materijal kvalitetano urađen, da sadrži projekte koji su završeni, a koje je otpočela prethodna vlast, kao i nove projekte, koji su značajni za građane, kao što su projekti za lica sa posebnim potrebama.

Završnu riječ dala je Bojana Obradović.

Proceduralno riječ je zatražio i dobio mr Boris Muratović i obavijestio Skupštinu, da je u pauzi sjednice Skupštine, Klub odbornika DPS-a održao sjednicu na kojoj je dogovoreno da odbornici ove partije glasaju protiv Izvještaja o radu predsjednika Opštine za 2021.godinu, zbog subjektivnih i negativnih kvalifikacija izrečenih u završnoj riječi izvjestioca materijala.

XIX

Izvještaj o radu i finansijskom poslovanju Javne ustanove Dnevni centar za djecu sa smetnjama u razvoju i osobe sa invaliditetom Nikšić za 2021. godinu, sa Predlogom ocjena i zaključaka

Predsjednik Skupštine podsjetio je da su nadležna radna tijela Skupštine, Odbor za finansije, privredu i razvoj i Odbor za društvene djelatnosti prihvatili Izvještaj o radu i finansijskom poslovanju sa Predlogom ocjena i zaključaka i predložili Skupštini da isti usvoji.

Za izvjestioca povodom ove tačke dnevnog reda, bio je određen Miloš Perović, koordinator u Javnoj ustanovi Dnevni centar za djecu sa smetnjama u razvoju i osobe sa invaliditetom

Uvodno izlaganje podnio je Miloš Perović.

U ime Kluba odbornika, u pretresu je učestvovao odbornik dr Dejan Perović i istakao da će odbornici Demokratske partija socijalista glasati za Izvještaj, jer u ovoj Ustanovi, o djeci osoblje brine profesionalno, na odgovoran i ljudski način, koje je uspjelo da, pored pandemije i otežanih uslova rada, obezbijedi funkcionisanje Ustanove, u skladu sa Programom rada.

XX

Izvještaj o realizovanim biznis planovima u 2021. godini

Predsjednik Skupštine podsjetio je da su nadležno radno tijelo Skupštine, Odbor za finansije, privredu i razvoj, prihvatio Izvještaj o realizovanim biznis planovima i predložio Skupštini da isti usvoji.

Za izvjestioca povodom ove tačke dnevnog reda, bila je određena Biljana Vučurović, glavna administratorka.

Uvodno izlaganje podnijela je Biljana Vučurović.

Pretresa nije bilo.

XXI

Izbor i imenovanja

Predsjednik Skupštine podsjetio je da je u okviru ove tačke dnevnog reda predviđeno: davanje saglasnosti na Odluku Upravnog odbora Javnog preduzeća „Autobuska stanica“ Nikšić o imenovanju direktora Preduzeća, davanje saglasnosti na Odluku Upravnog odbora Javnog preduzeća Sportski centar Nikšić o imenovanju direktora Preduzeća, davanje saglasnosti na Odluku Odbora direktora „Parking servisa“ Nikšić d.o.o o imenovanju izvršnog direktora „Parking servisa“, konstatovanje ostavke Nikole Goranovića na članstvo u Upravnom odboru Javnog preduzeća Sportski centar Nikšić i ostavke Nebojše Radulovića na članstvo u Savjetu RTV Nikšić, razrješenje i imenovanje člana Savjeta Javne ustanove Muzeji i galerije, iz reda zaposlenih, razrješenje i imenovanje člana Odbora za međuopštinsku i međunarodnu saradnju, Odbora za planiranje i uređenje prostora i komunalno-stambenu djelatnost, Odbora za izbor i imenovanja, Savjeta za predstavke i pritužbe i Savjeta za prevenciju narkomanije i razrješenje i imenovanje predsjednika Savjeta za davanje predloga naziva naselja, ulica i trgova.

Za izvjestioca Odbora bio je određen je Rajko Albijanić, predsjednik Odbora.

Pretresa nije bilo.

Prešlo se na pojedinačno glasanje o svim tačkama utvrđenog dnevnog reda.

Skupština je većinom glasova, sa 21 glasom „za“, 14 glasova „protiv“ i bez „uzdržanih“ glasova, donijela

Z a k lj u č a k

Usvaja se Izvještaj o radu predsjednika Opštine i radu organa lokalne uprave i službi za 2021.godinu

Skupština je većinom glasova, sa 34 glasova „za“, jednim glasom „protiv“ i bez „uzdržanih“ glasova, donijela

O d l u k u

o usvajanju Lokalnog plana za unapređenje socijalne inkluzije i razvoj lokalnih socijalnih

usluga - servisa za period 2022-2026. godina

Skupština je većinom glasova, sa 34 glasa „za“, jednim glasom „protiv“ i bez „uzdržanih“ glasova, donijela

O d l u k u

o usvajanju Lokalnog programa socijalnog stanovanja Opštine Nikšić za 2022. godinu

Skupština je većinom glasova, sa 34 glasa „za“, jednim glasom „protiv“ i bez „uzdržanih“ glasova, donijela

O d l u k u

o rješavanju stambenih potreba na osnovu prava na socijalno stanovanje

Skupština je većinom glasova, sa 34 glasa „za“, jednim glasom „protiv“ i bez „uzdržanih“ glasova, donijela

O d l u k u

o davanju na korišćenje poslovnih prostora u naselju Grudska Mahala

Javnoj ustanovi Narodna biblioteka „Njegoš“

Skupština je većinom glasova, sa 34 glasa „za“, jednim glasom „protiv“ i bez „uzdržanih“ glasova, donijela

O d l u k u

o raspisivanju oglasa za davanje u zakup javnim nadmetanjem poslovnih

prostora vlasništvo Opštine Nikšić

Skupština je većinom glasova, sa 34 glasa „za“, jednim glasom „protiv“ i bez „uzdržanih“ glasova, donijela

O d l u k u

o davanju saglasnosti na Predlog Ugovora o povjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Opštine Nikšić između Opštine Nikšić i

DOO „Vodovod i kanalizacija“ Nikšić

Skupština je većinom glasova, sa 34 glasa „za“, jednim glasom „protiv“ i bez „uzdržanih“ glasova, donijela

O d l u k u

o izmjeni Odluke o regulaciji saobraćaja na teritoriji opštine Nikšić

Skupština je većinom glasova, sa 33 glasa „za“, dva glasa, protiv“ i bez „uzdržanih“ glasova, donijela

O d l u k u

o izmjeni Odluke o javnim parkiralištima na teritoriji opštine Nikšić

Skupština je većinom glasova, sa, 34 glasa „za“, jednim glasom „protiv“ i bez „uzdržanih“ glasova, donijela

O d l u k u

o izmjenama i dopunama Odluke o sufinansiranju adaptacije fasada zgrada na

teritoriji opštine Nikšić

Skupština je većinom glasova, sa 34 glasa „za“, jednim glasom „protiv“ i bez „uzdržanih“ glasova, donijela

O d l u k u

o izmjenama i dopunama Odluke o osnivanju Turističke organizacije opštine Nikšić

Skupština je većinom glasova, sa 34 glasa „za“, jednim glasom „protiv“ i bez „uzdržanih“ glasova,, donijela

O d l u k u

o davanju saglasnosti na Program rada i finansijski plan

Turističke organizacije opštine Nikšić za 2022. godinu

Skupština je većinom glasova, sa 21 glasom „za“, jednim glasom „protiv“ i 13 „uzdržanih“ glasova,, dala sljedeću

O c j e n u

Izvještaj o radu sa finansijskim izvještajem Turističke organizacije Nikšić daje pregled aktivnosti Turističke organizacije Nikšić u periodu od januara do decembra 2021. godine.

Na osnovu date ocjene, Skupština opštine Nikšić, sa 21 glasom „za“, jednim glasom „protiv“ i 13 „uzdržanih“ glasova, donijela sljedeće

Z a k lj u č k e

1. Usvaja se Izvještaj o radu sa finansijskim izvještajem Turističke organizacije Nikšić.

2. Potrebno je da Turistička organizacija Nikšić u narednom periodu nastavi rad na prezentaciji i valorizaciji turističkih potencijala Nikšića i okoline, kako bi u Nikšiću, u narednom periodu došlo do povećanja turističkog prometa i potrošnje.

Skupština je većinom glasova, sa 34 glasa „za“, jednim glasom „protiv“ i bez „uzdržanih“ glasova, dala sljedeće

O c j e n e

1. Javno preduzeće Sportski centar Nikšić je u 2021. godini i pored teškoća u poslovanju uzrokovanih epidemiološkom situacijom, uz pomoć Osnivača uspjelo da ostvari kontinuitet u radu i realizaciji programskih zadataka.
2. Sportski centar je nastojao da u izvještajnoj godini kvalitetom pruženih usluga, kako u osnovnim tako i u dopunskim djelatnostima, doprinosi razvoju sporta, fizičke kulture i obogaćivanju turističke ponude, ne samo u Nikšiću, već i na nivou države Crne Gore.
3. Sportski centar je u 2021. godini, u odnosu na prethodnu poslovnu godinu, ostvario pozitivne finansijske rezultate u poslovanju povećanjem prihoda u osnovnoj djelatnosti.
4. Osnovne djelatnosti Sportskog centra u 2021. godini odvijale su se u skladu sa preporukama Instituta za javno zdravlje i bile su usmjerene na povećanju kvaliteta u pružanju usluga i postizanju većeg stepena konkurentnosti putem poboljšanja uslova za trenažni proces, takmičarskog i rekreativnog sporta.
5. U protekloj godini Sportski centar je u ugostiteljskoj djelatnosti ostvario prihod manji u odnosu na 2020. godinu zbog otežanih uslova rada usled pandemije korona virusa koja je uzrokovala višemjesečne obustave rada.
6. Sportski centar je namjenskim korišćenjem raspoloživih sredstava ostvario punu solventnost i urednost u poslovanju. Kroz odgovarajuću uposlenost raspoloživih kapaciteta preduzeće je uspjelo da obezbijedi pokriće tekućih troškova i uredno izmiri svoje obaveze, pri čemu su ostvareni i sopstveni prihodi.

Na osnovu datih ocjena, Skupština je, sa 34 glasa „za“, jednim glasom „protiv“ i bez „uzdržanih“ glasova, donijela sljedeće

Z a k lj u č k e

1. Usvaja se Izvještaj o radu Javnog preduzeća Sportski centar Nikšić za 2021. godinu.
2. Primarni ciljevi Sportskog centra u tekućoj godini će biti ostvarivanje pozitivnijih efekata u poslovanju i nastavak trenda kvalitetnog pružanja usluga vrhunskom sportu i sportskoj rekreaciji.
3. Neophodno je da Sportski centar nastavi sa aktivnostima na boljoj iskorišćenosti postojećih sadržaja i poslovnih prostora, odnosno redovnom održavanju objekata i adaptaciji dijela poslovnih prostora čijom realizacijom bi se zaokružila kompletna ponuda za organizaciju sportskih takmičenja i davanje u zakup i na korišćenje poslovnih prostora.
4. Ukoliko epidemiološka situacija u tekućoj godini bude povoljnija u odnosu na 2021. godinu, prostor za povećanje prihoda u narednom periodu Sportski centar će prvenstveno tražiti u ugostiteljskoj djelatnosti, kao i u poboljšanju uslova u pojedinim sadržajima.
5. U narednom periodu Sportski centar će sprovoditi intenzivne aktivnosti na rješavanju problema naplate novčanih potraživanja koja opterećuju rad preduzeća.

Skupština je većinom glasova, sa 34 glasa „za“, jednim glasom „protiv“ i bez „uzdržanih“glasova, dala sljedeće

O c j e n e

1. Javna ustanova Nikšićko pozorište je i pored svih teškoća i ograničenja prouzrokovanih teškom epidemiološkom situacijom uspjela da tokom 2021. godine djelimično realizuje planiranu programsku koncepciju.
2. Nikšićko pozorište je u izvještajnom periodu, u skladu sa propisanim epidemiološkim mjerama i preporukama, u saradnji sa drugim subjektima i ustanovama kulture, ostvarilo niz programskih sadržaja.
3. Organizacija i realizacija tradicionalne teatarske smotre 17. „Međunarodnog festivala glumca” koja je u osnovi posvećena glumcu i glumi, zahvaljujući etabliranim pozorišnim komadima i plejadi glumačkih velikana, dodatno je unaprijedila kulturnu ponudu našeg grada visoko ga pozicionirajući na regionalnoj festivalskoj mapi.
4. Uprkos teškoćama u kojem se dramska umjetnost našla u periodu pandemije korona virusa, Nikšićko pozorište je u izvještajnom periodu djelimično uspjelo realizovati programom zacrtane projekte iz izdavačke djelatnosti i time obogatilo kulturni život grada i dalo značajan doprinos crnogorskoj kulturnoj sceni.
5. U svrhu unapređivanja digitalnog marketinga te profila Nikšićkog pozorišta uspješno je obnovljen sajt, putem kojeg će Pozorište pružati kvalitetniju informisanost svojoj publici.

Na osnovu datih ocjena, Skupština je, sa 34 glasa „za“, jednim glasom „protiv“ i bez „uzdržanih“glasova, donijela sljedeće

Z a k lj u č k e

1. Usvaja se Izvještaj o radu i finansijskom poslovanju Javne ustanove Nikšićko pozorište za 2021. godinu.
2. Nikšićko pozorište se pozicioniralo kao krovna institucija kulture u gradu, pa je za očekivati, ukoliko epidemiološka situacija dozvoli, da će i u narednom periodu Pozorište, pored pozorišne, procesom digitalizacije pozorišne sale popularisati i unaprijediti i filmsku produkciju, kao i niz drugih vidova umjetnosti i kulture uopšte, što značajno doprinosi afirmaciji Nikšića kao kulturnog centra Crne Gore.
3. Izuzetni scenski uslovi, stvaralački opus, bogatstvo pozorišnog života, kao i sve izraženiji zahtjevi publike za novim dramskim naslovima nameću obavezu da Nikšićko pozorište kontinuirano, snažnije i još dinamičnije doprinosi razvoju pozorišne umjetnosti, ne samo kroz realizaciju sopstvene, već i gostujuće teatarske produkcije.

Skupština je većinom glasova, sa 21 glasom „za“, dva glasa „protiv“ i 12 „uzdržanih“glasova, dala sljedeće

O c j e n e

1. Javna ustanova „Zahumlje“ je u 2021. godini ostvarivala osnovnu funkciju i uprkos nepovoljnoj

epidemiološkoj situaciji uspjela da realizuje dio planiranih programskih sadržaja, što pokazuje

pregled realizovanih aktivnosti.

1. Aktivnosti JU „Zahumlje“ su u izuzetno teškoj i nepredvidljivoj 2021. godini bile mnogo skromnije u odnosu na godine prije pandemije i odvijale su se u skladu sa odlukama Skupštine opštine kao osnivača i programskom politikom utvrđenom opštim aktima, kao i odlukama i inicijativama Savjeta Ustanove.
2. JU „Zahumlje“ je i u 2021. godini brojnim programskim sadržajima uspjela da na kreativan način doprinosi afirmaciji kulture i umjetnosti, što je i osnovni cilj ove Ustanove koja je postala simbol Nikšića i vitalnosti cjelokupne crnogorske kulture.
3. Svi stvaralački segmenti u JU „Zahumlje“ uzeli su učešće trudeći se da daju izvjestan doprinos u realizaciji programskih aktivnosti i oživljavanju nikšićke kulturne scene u doba korona virusa.
4. Nepovoljna epidemiološka situacija uslovila je odlaganje Festivala uličnih svirača i Boem festa koji su prethodnih godina osvježili nikšićku i crnogorsku kulturnu scenu i učinili da JU „Zahumlje“ kao umjetnička institucija od posebnog značaja za Nikšić, pa i Crnu Goru, dobije dodatni kvalitet.
5. Uprkos teškoćama u kojima se našla u periodu pandemije korona virusa JU „Zahumlje“ je u izvještajnom periodu uspjela ostvariti kvalitetnu saradnju sa kulturno-umjetničkim društvima iz Crne Gore i regiona, ali i šire, o čemu svjedoče i brojna vanfestivalska gostovanja.
6. Zahvaljujući JU „Zahumlje“ Nikšić je prepoznat kao kulturni i umjetnički centar u državi i regionu i s ponosom može reći da ima jedno od najstarijih kulturno umjetničkih društava na Balkanu, koje je spona tradicije duge preko 120 godina i savremenih umjetničkih tokova.

Na osnovu datih ocjena, Skupština je, sa 21 glasom „za“, dva glasa „protiv“ i 12 „uzdržanih“ glasova, donijela sljedeće

Z a k lj u č k e

1. Usvaja se Izvještaj o radu i finansijskom poslovanju Javne ustanove „Zahumlje“ za 2021. godinu.
2. Kako bi JU „Zahumlje“ i dalje bila značajan nosilac kulturnog života grada neophodno je uložiti dodatne napore da projektovanim obavezama odgovori na najvećem mogućem nivou.
3. U narednom periodu JU „Zahumlje” će, u skladu sa epidemiološkom situacijom, sprovoditi, ne samo svoju primarnu misiju očuvanja crnogorske kulturne tradicije kroz njegovanje folklora i izvorne pjesme, već će afirmisati i druge oblike umjetničkog iskaza kroz rad svojih sekcija i ansambala.
4. Ukoliko epidemiološka situacija u tekućoj godini bude povoljnija u odnosu na prethodnu, za očekivati je da će JU „Zahumlje” omogućiti kreativno ispoljavanje stvaraocima različitih umjetničkih profila, a posebno mlađoj populaciji, što će značajno doprinijeti afirmaciji novih umjetničkih snaga u našem gradu.

Skupština je većinom glasova, sa 21 glasom „za“, jednim glasom „protiv“ i 13 „uzdržanih“ glasova, dala sljedeće

O c j e n e

1. Javna ustanova Muzeji i galerije Nikšić je u 2021. godini djelovala profesionalno i angažovano u

svim sadržajno-programskim segmentima ispoljavanja i uspjela je da i pored složene epidemiološke

situacije realizuje planirane aktivnosti.

2. Zbog građevinskih i konzervatorsko-restauratorskih radova na Dvorcu kralja Nikole I, projekti kojiž

su predviđeni Programom rada za 2021. godinu, a za čiju realizaciju nije bilo nužno korišćenje

galerijskih i muzejskog prostora, uspješno su realizovani.

1. JU Muzeji i galerije Nikšić je u 2021. godini, kako samostalno, tako i u saradnji sa drugim subjektima kulture iz Crne Gore i regiona, realizovala raznovrsne programe koji su svojim kvalitetom i sadržajem doprinijeli podizanju kulturnog nivoa grada, kao i zaštiti i promociji kulturne baštine.
2. U cilju unapređivanja kulturnog života grada, u 2021. godini JU Muzeji i galerije Nikšić je afirmisala kulturno nasleđe i realizovala istraživačke radove u funkciji zaštite spomenika kulture.
3. U cilju očuvanja i promocije kulturnog nasleđa ostvarena je kvalitetna saradnja sa državnim institucijama koje su nadležne za djelatnosti kojima se JU Muzeji i galerije Nikšić bavi, sa ustanovama kulture iz drugih opština u Crnoj Gori i regiona i drugim javnim ustanovama kulture u Nikšiću.
4. U cilju unapređivanja digitalnog marketinga te svog profila, JU Muzeji i galerije Nikšić je omogućila kvalitetnu prezentaciju svog rada putem društvenih mreža: Fejsbuka, Instagrama i YouTube kanala.

Na osnovu datih ocjena, Skupština je većinom glasova, sa 21 glasom „za“, jednim glasom „protiv“ i 13 „uzdržanih“ glasova, donijela sljedeće

Z a k lj u č k e

1. Usvaja se Izvještaj o radu i finansijskom poslovanju Javne ustanove Muzeji i galerije Nikšić za 2021. godinu.
2. U narednom periodu potrebno je da JU Muzeji i galerije Nikšić ostvaruje punu saradnju sa relevantnim subjektima, kako na lokalnom, tako i na državnom nivou, kako bi unaprijedila svoje osnovne djelatnosti i uspješno realizovala programske aktivnosti.
3. Za očekivati je da će JU Muzeji i galerije Nikšić svojom kreativnom energijom i preduzimanjem niza mjera dodatno doprinijeti unapređenju kulturnog identiteta Nikšića, grada koji baštini dugu i značajnu kulturnu tradiciju.
4. Radi što uspješnije realizacije planiranih programskih aktivnosti neophodno je stvoriti uslove za kontinuiranu edukaciju kadrova koji obavljaju najstručnije poslove u Ustanovi.

Skupština je većinom glasova, sa 23 glasa „za“, jednim glasom „protiv“ i bez „uzdržanih“ glasova, dala sljedeće

O c j e n e

1. Javna ustanova Narodna biblioteka „Njegoš” Nikšić je u 2021. godini, uprkos nepovoljnoj

epidemiološkoj situaciji, uspjela da realizuje planirane programske sadržaje sa visokom

profesionalnom odgovornošću povezujući bogatu tradiciju sa zahtjevima informatičkog doba i

korisnika.

1. Biblioteka je kroz sprovedene aktivnosti u prethodnom periodu, poštujući propisane epidemiološke mjere i preporuke, značajno doprinijela razvoju opšteg i stručnog obrazovanja, podsticanju ličnog, profesionalnog i socijalnog razvoja, kako kod djece, tako i kod odraslih.
2. U skladu sa važećim epidemiološkim mjerama odvijala se i kulturno-obrazovna, informativna i izdavačka djelatnost Biblioteke koja je u izvještajnoj godini realizovala i inicirala heterogen modul značajnih manifestacija i publikacija.
3. Prestižna manifestacija XXIV „Nikšićki književni susreti” nastavila je započetu tradiciju sa primarnim ciljem popularisanja nacionalne i regionalne književnosti te podsticanje stvaralaštva mladih pjesnika.
4. Osim promocije autora iz našeg grada i države Biblioteka je ugostila i promovisala respektabilan broj autora i umjetnika iz regiona i na taj način dala značajan doprinos razvoju kulturne scene grada pod Trebjesom.
5. U saradnji sa nevladinim sektorom uspješno je završen projekat nabavke vrijedne opreme za slabovida lica koja će ovim osobama omogućiti da se lakše obrazuju, informišu i osposobljavaju za nova znanja.
6. U cilju zaštite zdravlja svojih korisnika zbog nepovoljne epidemiološke situacije, Biblioteka je omogućila kvalitetnu informisanost preko sajta Biblioteke i zvaničnog YouTube kanala.

Na osnovu datih ocjena, Skupština je većinom glasova, sa 23 glasa „za“, jednim glasom „protiv“ i bez „uzdržanih“ glasova, donijela sljedeće

Z a k lj u č k e

1. Usvaja se Izvještaj o radu i finansijskom poslovanju Javne ustanove Narodna biblioteka „Njegoš” Nikšić za 2021. godinu.
2. U narednom periodu za očekivati je da će Biblioteka, uz pomoć Osnivača, riješiti problem dodatnog prostora koji će biti adaptiran za potrebe čitaone u okviru koje će biti i čitaona za slijepa i slabovida lica i koja će zadovoljiti propisane standarde kada je u pitanju lak pristup ovim osobama.
3. Biblioteka, kao reprezentativna ustanova kulture u Nikšiću, će u narednom periodu sprovoditi intenzivne aktivnosti na obogaćivanju bibliotečkog fonda i raznovrsnim akcijama pokrenuti, osnaživati i popularisati čitalačku naviku kod svih građana, a posebno onih najmlađih.
4. Saradnja sa vaspitno-obrazovnim institucijama u gradu omogućiće uključivanje još većeg broja djece školskog i predškolskog uzrasta i omladine u aktivnosti Biblioteke što će posebno doprinijeti afirmaciji značaja knjige i čitanja.
5. Ukoliko epidemiološka situacija u tekućoj godini bude povoljna za očekivati je da će realizacijom promocija knjiga, književnih i poetskih večeri i manifestacije „Nikšićki književni susreti” Biblioteka značajno doprinijeti i unaprjeđenju ukupne kulturne ponude i razvoju kulturnog života u gradu.
6. U narednom periodu potrebno je unapređivati tehničku i tehnološku opremljenost u svim segmentima (obrada, korišćenje i zaštita bibliotečke građe, savremene digitalne tehnologije, interneta i dr.).

Skupština je većinom glasova, sa 33 glasa „za“, jednim glasom „protiv“ i jednim „uzdržanim“ glasom, dala sljedeće

O c j e n e

1. Izvještaj o radu i finansijskom poslovanju Javne ustanove Dnevni centar za djecu sa smetnjama u razvoju i osobe sa invaliditetom Nikšić, kao sveobuhvatnog servisa zaštite posebne i najosjetljivije kategorije stanovništva opštine, pokazuje da se unapređenje, zaštita i promocija prava djece sa smetnjama u razvoju i osoba sa invaliditetom, njihova socijalizacija i integracija u zajednicu na osnovu pružanja jednakih mogućnosti i osposobljavanja za što veću samostalnost u dnevnim aktivnostima, može značajno unaprijediti kroz ovakav oblik rada i funkcionisanja servisa socijalnih usluga.
2. Dnevni centar je i u 2021. godini, uprkos nepovoljnoj epidemiološkoj situaciji, istrajao na ispunjavanju osnovnih ciljeva zacrtanih njegovim osnivanjem: deinstitucionalizacija ciljne grupe kojoj je namijenjen, sa namjerom da svojim korisnicima bude sveobuhvatan servis socijalne zaštite u kome se pružaju kompleksne usluge: socijalizacija, socijalna i medicinska rehabilitacija, njega, vaspitno-obrazovni rad, slobodne aktivnosti, okupacija sportom, radna okupacija, podrška i savjetovanje roditelja.
3. Dnevni centar je, poštujući stroge epidemiološke mjere, preduzimao značajne organizacione i finansijske napore i na najbolji način zaštitio zdravlje svojih korisnika i zaposlenih.
4. Neophodno je istaći dobru saradnju ove Ustanove sa svim relevantnim subjektima, kako na opštinskom i državnom nivou, tako i sa onima iz regiona.

Na osnovu datih ocjena, Skupština je većinom glasova, sa 33 glasa „za“, jednim glasom „protiv“ i jednim „uzdržanim“ glasom, donijela sljedeće

Z a k lj u č k e

1. Usvaja se Izvještaj o radu i finansijskom poslovanju Javne ustanove Dnevni centar za djecu sa smetnjama u razvoju i osobe sa invaliditetom Nikšić za 2021. godinu.
2. Dnevni centar bi i u narednom periodu trebao da preduzima potrebne aktivnosti radi podizanja kvaliteta usluga, promovisanja jednakih prava i mogućnosti djece sa smetnjama u razvoju i osoba sa invaliditetom, njihovoj socijalizaciji, društvenoj integraciji, kao i socijalnoj inkluziji u društvenu sredinu.
3. U cilju obezbjeđivanja kvalitetnog i efikasnog pružanja usluga njenim korisnicima neophodno je da Dnevni centar nastavi sa aktivnostima na daljem poboljšanju uslova rada i funkcionisanja Ustanove, a sve u skladu sa epidemiološkom situacijom prouzrokovanom virusom kovid 19.

Skupština je većinom glasova, sa 33 glasa „za“, jednim glasom „protiv“ i jednim „uzdržanim“ glasom, donijela sljedeći

Z a k lj u č a k

Usvaja se Izvještaj o realizovanim biznis planovima u 2021. godini

Skupština je većinom glasova, sa 34 glasa „za“, jednim glasom „protiv“ i bez „uzdržanim“ glasova, donijela

O d l u k u

o davanju saglasnosti na Odluku Upravnog odbora Javnog preduzeća „Autobuska stanica“ Nikšić o imenovanju Ratka Krivokapića za direktora Preduzeća

Skupština većinom glasova, sa 21 glasom „za“, jednim glasom „protiv“ i 13 „uzdržanih“ glasova, donijela

O d l u k u

o davanju saglasnosti na Odluku Upravnog odbora Javnog preduzeća

Sportski centar Nikšić o imenovanju Boška Draškovića za direktora Preduzeća

Skupština većinom glasova, sa 21 glasom „za“, 14 glasova „protiv“ i bez „uzdržanih“ glasova, donijela

O d l u k u

o davanju saglasnosti na Odluku Odbora direktora „Parking servisa“ Nikšić d.o.o o imenovanju Sanje Antović za izvršnog direktora „Parking servisa

Skupština je konstatovala da je, saglasno članu 35 stav 1 tačka 22 Statuta opštine Nikšić i članu 6b Odluke o osnivanju Javnog preduzeća Sportski centar Nikšić Nikoli Goranoviću, prestalo članstvo u Upravnom odboru Javnog preduzeća Sportski centar Nikšić, zbog podnošenja ostavke.

Skupština je konstatovala da je, saglasno članu 38 stav 1 Statuta opštine Nikšić i članu 30 Odluke o osnivanju društva sa ograničenom odgovornošću Lokalni javni emiter "Radio i televizija" Nikšić, a u vezi sa članom 32 stav 1 tačka 3 Zakona o elektronskim medijima, Nebojši Raduloviću, prestao mandat člana Savjeta RTNK , zbog podnošenja ostavke.

Skupština većinom glasova, sa 34 glasa „za“, jednim glasom „protiv“ i bez „uzdržanih“ glasova, donijela

R j e š e nj e

o razrješenju Anđe Memedović Vukajlović, dužnosti članice Savjeta Javne ustanove Muzeji i galerije Nikšić i imenovanju Marinka Zečevića, za člana Savjeta Javne ustanove Muzeji i galerije Nikšić, iz reda zaposlenih

Skupština većinom glasova, sa 34 glasa „za“, jednim glasom „protiv“ i bez „uzdržanih“ glasova, donijela

R j e š e nj e

o razrješenju dr Milene Burić, dužnosti članice Odbora za međuopštinsku i međunarodnu saradnju i imenovanju Svetlane Tomić, za članicu Odbora za međuopštinsku i međunarodnu saradnju

Skupština većinom glasova, sa 34 glasa „za“, jednim glasom „protiv“ i bez „uzdržanih“ glasova, donijela

R j e š e nj e

o razrešenju dr Milene Burić, dužnosti članice Savjeta za za prevenciju narkomanije i imenovanju Svetlane Tomić, za članicu Savjeta za prevenciju narkomanije

Skupština većinom glasova, sa 34 glasa „za“, jednim glasom „protiv“ i bez „uzdržanih“ glasova, donijela

R j e š e nj e

o razrješenju Marka Radojevića, dužnosti člana Odbora za planiranje i uređenje prostora i komunalno-stambenu djelatnost i imenovanju Nikole Zirojevića, za člana Odbora za planiranje i uređenje prostora i komunalno-stambenu djelatnost

Skupština većinom glasova, sa 34 glasa „za“, jednim glasom „protiv“ i bez „uzdržanih“ glasova, donijela

R j e š e nj e

o razrješenju Marka Radojevića, dužnosti člana Savjeta za predstavke i pritužbe i imenovanju

Nikole Zirojevića, za člana Savjeta za predstavke i pritužbe

Skupština većinom glasova, sa 34 glasa „za“, jednim glasom „protiv“ i bez „uzdržanih“ glasova, donijela

R j e š e nj e

o razrješenju Janka Milatovića, dužnosti člana Odbora za izbor i imenovanja i imenovanju Nikole Goranovića, za člana Odbora za izbor i imenovanja

Skupština većinom glasova, sa 33 glasa „za“, dva glasa „protiv“ i bez „uzdržanih“ glasova, donijela

R j e š e nj e

o razrješenju Janka Milatovića dužnosti predsjednika

Savjeta za davanje predloga naziva, naselja, ulica i trgova i imenovanju dr Mirka Varajića, za predsjednika Savjeta za davanje predloga naziva, naselja, ulica i trgova

Saglasno Poslovniku o radu Skupštine opštine Nikšić prešlo se na odbornička pitanja.

Na 7. sjednici Skupštine opštine održanoj 23.12.2021. godine odbornička pitanja postavili su Nikola Bezmarević (1), Sonja Milatović (1), Arsenije Lalatović (2), mr Marko Burić (1), dr Aleksandar Mrvošević (1) i mr Boris Muratović (1).

Odbornici su dobili odgovore na postavljena odbornička pitanja.

Odbornici Arsenije Lalatović i dr Aleksandar Mrvošević komentarisali su dobijene odgovore.

Arsenije Lalatović je postavio dopunsko pitanje, a odbornička pitanja postavili su: Jelena Marković (3) Momčilo Manojlović (2) Tatjana Kenžević Perišić (3) i Arsenije Lalatović (1)

Jelena Marković

1. „Naime od unazad deceniju ili čak duže poznato mi je da žuta kuća koju su u gradu nazivali “sirotinjska” i koja je u svrhu koja je kao što kaže u samom nazivu služila građanima u stanju socijalne potrebe sada ispred ima tablu prenesenu sa šetališta tačnije ispod Manastira pod Trebjesom, a na kojoj je istaknuto da je to tabla postavljena po projektu IPA program prekogranične saradnje Bosna i Hercegovina – Crna Gora. Datum početka – završetka radova 29/10/2015-03/03 2016. Ovaj projekat je finansiran od strane Evropske unije. To me je navelo da potražim više informacija pa sam sa sajta Uprave za nekretnine došla do saznanja da je datum upisa te kuće i dvorišta broj parcele 3973 nečije vlasništvo 13.09 2018 god, a da je 15.02. 2022. godine izvršena promjena pa se pomenuta kuća i dvorište u ulici Lazara Sočice po vrsti prava svojine, a po osnovu sticanja upisana je kao poklon našla u vlasništvu Eparhije budimljansko- nikšićke pa me zanima da mi odgovorite ko je bio vlasnik koji je sirotinjsku kuću poklonio pomenutoj eparhiji, zbog čega je pomenuta table prenešena sa šetališta pod Trebjesom i sada se nalazi ispred pomenute kuće jer je po meni bilo očekivano da je to svojina ili CZSR ili Opštine i da služi i dalje u svrhe u koje je nekad bila poznata, a to je za potrebe socijalno ugroženih građana.“

2. „Da li Opština Nikšić posjeduje dokument u kojem potvrđuje navode čelnika Opštine da se put za deponiju Mislov do nalazi u vlasništvu Opštine, ako takav u katastru postoji da mi se dostave informacije kada je uknjižen na Opštinu Nikšić i po kom osnovu? Zahtjevam na uvid posjedovni list.“

3. „Zanima me od kada ste na vlasti koji je broj zaposlenih po svim vrstama Ugovora, kao i broj angažovanih preko Agencije sa opisom poslova svakog pojedinačno kako po ugovorima, kako preko agencije za Opštinu, ali i za sva druga javna preduzeća čiji je Opština Nikšić osnivač.“

Predsjednik Opštine, Marko Kovačević usmeno je dao odgovor na pitanje Jelene Marković, vezano za tzv.“ Žutu kuću“, a predsjednik Skupštine opštine, Nemanja Vuković na pitanje za Mislov do. Odbornica Jelena Marković je insistirala na odgovoru u pisanoj formi.

Momčilo Manojlović

1. „Šta opština Nikšić može uraditi da poboljšamo život stanovnika Golije.“

2. “Može li opština Nikšić iznaći načina gdje bi u skladu sa važećim standardima formirala groblje za

kućne ljubimce.“

Tatjana Knežević Perišić

1. „Molim da mi napismeno date odgovor na pitanje ko je donio odluku da dvije odbornice Skupštine

opštine ne mogu ući u zgradu Nikšićkog pozorišta prilikom gostovanja Matije Bećkovića?“

2. „Koliko je, u politici nove vlasti, prisutan nepotizam u zapošljavanju?“

3. „Da li Opština Nikšić ima neku strategiju za vanredne situacije?“.

Arsenije Lalatović

Dopunsko pitanje

„Obzirom da se Pacpolje nalazi na teritoriji opštine Nikšić, kao i da Opština nema uvid u predmetnu temu vezanu za koncesiju nad istim tražim od lokalne uprave da od nadležnih državnih organa dostavi:

a) Kopije ugovora između koncesionara i države za poslednje pet godina;

b) Fakture i uplatnice od strane koncesionara za zadnje pet godina.“

Odborničko pitanje

„Obzirom za značaj investicije vezane za stadion Sutjeske postavljam sledeće odborničko pitanje koje je vezano za zapadnu tribinu:

1. Koliko košta izgradnja zapadne tribine stadiona pod Bistricom?

b) Kada je trebala da se završi tribina stadiona?

v) Da li je bilo odstupanja od početnog projekta?

g) Ko je izvođač radova na projektu, a ko su podizvođači?

d) Koliko iznose dopunski troškovi nastali usled odstupanja od prvobitnog projekta?

đ) Hoće li ko plaćati penale zbog eventualnog nepoštovanja obaveza iz ugovora ?

e) Da li je projekat rađen u skladu sa UEFA propisima?

ž) Koji pravni subjekti imaće djelove u tribini?

z) Kada će konačno biti završena tribina i koliko u konačnom zbiru će koštati izgradnja tribine“ ?

Pošto je Skupština završila rad po utvrđenom dnevnom redu, predsjednik Skupštine zaključio je sjednicu u 16.33 časova.

Sastavni dio zapisnika je video i tonski snimak sjednice Skupštine.

Sekretarka Predsjednik Skupštine

Ivana Šljukić Nemanja Vuković